Diari Oficial de la Generalitat Valenciana


Sumari del DOGV 6685, del 04-01-2012 (2011/13625)

RESOLUCIÓ de 25 d'octubre de 2011, de la Direcció General d'Energia de la Conselleria d'Economia, Indústria i Comerç de la Generalitat, per la qual s'atorga a Endesa Gas Transportista, SL, l'autorització administrativa per a la modificació en la construcció de les instal·lacions corresponents del gasoducte de transport secundari denominat Marina Alta al terme municipal de Gata de Gorgos, s'aprova l'addenda III al projecte d'execució i es declara en concret la seua utilitat pública (CBREDE/2011/4/03).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6685

Data del DOGV
:   04-01-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/13782


Data del document
:   25-10-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 25 d'octubre de 2011, de la Direcció General d'Energia de la Conselleria d'Economia, Indústria i Comerç de la Generalitat, per la qual s'atorga a Endesa Gas Transportista, SL, l'autorització administrativa per a la modificació en la construcció de les instal·lacions corresponents del gasoducte de transport secundari denominat Marina Alta al terme municipal de Gata de Gorgos, s'aprova l'addenda III al projecte d'execució i es declara en concret la seua utilitat pública (CBREDE/2011/4/03). [2011/13547]  
  
  
Vist l'expedient amb referència CBREDE 2011/4/03 incoat pel Servici Territorial d'Energia d'Alacant, a instàncies d'Endesa Gas Transportista, SL, amb domicili a l'efecte de notificacions al c/ d'Aznar Molina, 2, 50068 Saragossa, relatiu a la sol·licitud de data 29 de març de 2011 sobre l'autorització administrativa per a la construcció de les instal·lacions corresponents a l'addenda III del gasoducte de transport secundari denominat Marina Alta (tram Gata de Gorgos) als termes municipals de Dénia, el Verger, els Poblets, Pedreguer, Ondara, Gata de Gorgos i Xàbia, a la província d'Alacant, aprovació del projecte d'execució i la declaració, en concret, de la seua utilitat pública.  
  
S'adjunta l'exemplar de la denominada addenda III del gasoducte Marina Alta, firmat per tècnic competent en data 16 de març de 2011.  
  
Vist que consta com a antecedent la Resolució d'esta Direcció General d'Energia de data 20 de desembre de 2010, per mitjà de la qual s'atorga a Endesa Gas Transportista, SL, l'autorització administrativa per a la construcció de les instal·lacions corresponents al gasoducte de transport secundari denominat Marina Alta als termes municipals de Dénia, el Verger, Ondara, Pedreguer, Gata de Gorgos, i Xàbia, a la província d'Alacant, s'aprova el projecte d'execució, addenda I i addenda II, i es declara, en concret, la seua utilitat pública. (CBREDE 2005/68/03, CBREDE/2009/27/03).  
Vist que consta com a antecedent que en data 29 de gener de 2008 la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge va dictar la declaració d'impacte ambiental en què resol estimar acceptable només a l'efecte ambiental el projecte de gasoducte de transport secundari Marina Alta als termes municipals de Dénia, el Verger, els Poblets, Ondara, Pedreguer, Gata de Gorgos i Xàbia, sense perjuí de l'obtenció de les autoritzacions sectorials que calguen.  
Vist que en el si de l'expedient d'autorització instruït amb motiu de l'execució de les instal·lacions autoritzades per mitjà de la Resolució d'esta Direcció General d'Energia de 20 de desembre de 2010, anteriorment indicada, la mercantil beneficiària va aconseguir determinats acords relatius a plantejar una modificació de traçat al terme municipal de Gata de Gorgos.  
Vist que s'ha realitzat la informació pública a què fa referència la Llei 34/1998, de 7 d'octubre, del sector d'hidrocarburs i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província d'Alacant, el dia 26 de maig de 2011; en el Diari Oficial de la Comunitat Valenciana, del 19 de maig de 2011; en els diaris de premsa La Verdad i Las Provincias, del dia 23 de maig de 2011, i que ha sigut exposada en el tauler d'edictes de l'Ajuntament de Gata de Gorgos, com a únic afectat pel projecte de la instal·lació.   
  
D'acord amb la documentació que consta en l'expedient, no s'han presentat al·legacions a l'esmentada sol·licitud.  
Vist que de conformitat amb la sol·licitud efectuada segons el que establix el Reial Decret 1434/2002 s'ha remés a l'Ajuntament de Gata de Gorgos, únic afectat pel traçat del gasoducte, una separata del projecte presentat i se sol·licita informe sobre l'adaptació d'este al planejament urbanístic corresponent, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.  
  
En resposta a la petició formulada, l'Ajuntament de Gata de Gorgos va evacuar el tràmit conferit reiterant-se en el contingut de les al·legacions presentades pel mateix Ajuntament en ocasió de l'aprovació administrativa del projecte, en la versió original, i entén que el plantejament formulat ha sigut arreplegat parcialment en la present addenda III, per la qual cosa han de considerar-se reiterats ja que no s'han arreplegat totalment.  
Vist que s'han remés al sol·licitant les al·legacions expressades pel referit Ajuntament afectat pel projecte perquè dóne la seua conformitat o formule les objeccions que estime procedents, ha manifestat en síntesi el següent:  
«Quant a la proposta de traslladar, respecte a la versió original, l'afecció al terme municipal de Dénia, no és justificable, ja que este terme municipal ja es troba afectat i el terme municipal de Gata de Gorgos és zona de pas al terme municipal de Xàbia, i este gasoducte té com a vocació transportar gas a tots i cada un dels termes municipals que travessa. Igualment, i respecte a la sol·licitud que el traçat discórrega íntegrament per camí, la beneficiària assenyala la impossibilitat d'esta per raons de seguretat, orografia o viabilitat constructiva de la instal·lació projectada».  
  
Vist que de la documentació que consta en l'expedient no hi ha afecció a la resta de les administracions públiques, organismes i, si és el cas, empreses de servicis públics o d'interés general que puguen veure's afectats per la instal·lació.  
Vist que Endesa Gas Transportista, SL es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud, la finalitat de l'addenda III del gasoducte de transport secundari denominat Marina Alta al seu pas pel terme municipal de Gata de Gorgos és la variació del traçat originàriament previst en este terme municipal, a fi de procurar la menor afecció a vivendes construïdes i que el traçat puga discórrer per un camí municipal ja existent.  
Vist que l'addenda III del gasoducte de transport secundari denominat Marina Alta presenta un traçat plenament concretat, disposa entre la seua documentació dels plànols pertinents a escala adequada, està suficientment detallada i conté una relació concreta i individualitzada dels béns i drets afectats.  
Vist que el Servici Territorial d'Energia d'Alacant, encarregat de la instrucció de l'expedient de sol·licitud, l'ha informada favorablement.  
  
Atés que la modificació introduïda en l'addenda III del gasoducte de transport secundari denominat Marina Alta és tècnicament viable, té com a objecte atendre diverses al·legacions i sol·licituds formulades al traçat originàriament projectat, i comporta una disminució de les afeccions inicialment previstes en diverses finques afectades, així com la desafecció total d'altres, la qual cosa implica en definitiva una minimització de l'impacte que comporta l'execució del projecte sobre els béns i drets dels particulars.   
Atés que l'addenda III del gasoducte Marina Alta reunix una definició i concreció de les característiques tècniques i de traçat que garantixen més seguretat i millor funcionalitat del gasoducte, sent estos els paràmetres que condicionen i obliguen principalment a adoptar un traçat, amb independència de les afeccions que puguen representar a tercers i això sense perjuí d'indemnitzar-les adequadament.  
  
Atés que l'article 75.2 del Reial Decret 1434/2002, de 27 de desembre, establix que «les autoritzacions a què es referix el present títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient»  
  
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i la Llei 34/1998, de 7 d'octubre, del Sector d'Hidrocarburs.  
  
Atés que la Direcció General d'Energia és competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció donada pel Decret 122/2011 de 16 de setembre.  
Esta Direcció General d'Energia resol:  
I. Atorgar autorització administrativa a l'empresa Endesa Gas Transportista, SL per a la modificació en la construcció de les instal·lacions corresponents a l'addenda III del gasoducte de transport secundari denominat Marina Alta al terme municipal de Gata de Gorgos, a la província d'Alacant, la qual queda sotmesa a les condicions que figuren a continuació:  
Primera. El titular de la instal·lació ha de constituir en el termini d'un mes una garantia per valor de 279,95 euros, import del dos per cent de l'increment del pressupost total de les instal·lacions afectades que figuren en la present resolució, per a garantir el compliment de les seues obligacions, conforme assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança s'ha de constituir en la Tresoreria del Servici Territorial d'Alacant de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, prèviament la seua sol·licitud, una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix la present resolució i l'interessat justifique el compliment de les obligacions derivades de la present autorització.  
  
Segona. La Companyia Endesa Gas Transportista, SL ha de complir les obligacions que estrictament s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, està obligada a ampliar les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim establit reglamentàriament per a les connexions.   
  
Tercera. El titular de la present autorització gaudirà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.  
Quarta. La present autorització en cap cas es concedeix amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
  
Quinta. La present autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables, tot això segons el que disposa l'article 73.4 de la Llei 34/1998, de 7 d'octubre i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.  
Sexta. La present autorització s'atorga sense perjuí de tercers i deixant estalvis els drets particulars.  
Sèptima. Serà causa de revocació de la present autorització:  
- L'incompliment de la constitució del depòsit de garantia en la forma i el termini assenyalat en el present condicionat.  
- L'incompliment de les condicions expressades, la variació substancial de les característiques descrites en la documentació presentada i que han determinat l'atorgament o una altra causa excepcional que ho justifique.  
II. Aprovar l'addenda III del projecte d'execució del gasoducte de transport secundari denominat Marina Alta, firmat per tècnic competent en data 16 de març de 2011, les característiques principals del qual s'indiquen a continuació i sotmetre'l a les condicions que igualment es relacionen:  
- Tipus de gas: gas natural  
- Punt de connexió, situació i característiques:  
Entre els vèrtexs V-AL-141/1 i V-AL-143/2 del gasoducte de transport secundari denominat Marina Alta que disposa de resolució d'autorització administrativa, aprovació de projecte i declaració en concret d'utilitat pública de data 20 de desembre de 2010, al seu pas pel terme municipal de Gata de Gorgos.  
- Canonades:  
En un sol ramal principal, d'acer al carboni de 10''de diàmetre, especificació API 5L, qualitat X-42 a una pressió màxima de disseny de 80 bar i màxima de servici de 59 bar (transport secundari).   
La longitud total del tram és de 724 metres i la canonada discorre soterrada a les profunditats següents:  
· En condicions normals d'estesa de la conducció, la profunditat mínima és d'un metre sobre la generatriu superior.  
· En l'encreuament de rius, torrents o rierols importants, s'ha previst aconseguir una profunditat mínima de soterrament, entre 1,50 i 2,50 metres, així mateix, en els encreuaments de carreteres, autovies, autopistes i altres vials, la canonada s'ha d'instal·lar a 1,50 metres, com a mínim, i per al cas d'encreuaments amb ferrocarrils, la profunditat mínima serà de 2,50 metres.  
- Traçat  
S'inicia al vèrtex VAL-141/1, després de l'encreuament de la carretera CV-738 i continua cap al nord per a arribar fins al camí municipal, pel qual transcorre fins a arribar al seu fi al vèrtex V-AL-143/2 des d'on ja enllaça amb el traçat del gasoducte principal existent.  
- Increment sobre el pressupost total conjunt: 13.997,26 euros.   
Les condicions a què està sotmesa la mencionada aprovació són les següents:  
Primera. Les obres han de realitzar-se d'acord amb l'addenda III presentada, amb les variacions que si és el cas se sol·liciten i autoritzen, i han d'estar referides als elements compresos en l'àmbit d'aplicació del Reglament de Xarxes i Connexions de Combustibles Gasosos aprovat per Reial Decret 919/2006, de 28 de juliol. Estes instal·lacions estan previstes per a respondre als avanços tecnològics en el camp del gas i aconseguir abastiments flexibles i segurs.  
Segona. El titular de l'esmentada instal·lació ha de donar compte de l'acabament de les obres al Servici Territorial d'Energia d'Alacant, a l'efecte de reconeixement, i ha de presentar l'oportú certificat de direcció, subscrit per tècnic competent.  
Tercera. El titular de la instal·lació ha de notificar per escrit al Servici Territorial d'Energia d'Alacant el començament dels treballs per a efectuar-ne inspeccions, en cas de considerar-ho convenient.  
Quarta. L'Administració deixarà sense efecte la present resolució en qualsevol moment en el cas que s'observe l'incompliment de les condicions imposades. En estos supòsits, l'administració, prèviament a l'oportú expedient, ha d'acordar l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
Quinta. El termini d'execució de les obres serà de 12 mesos a partir de l'ocupació real de les finques afectades. No obstant això, amb anterioritat a la finalització del dit termini, Endesa Gas Transportista, SL podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
  
III. Declarar, en concret, la utilitat pública del gasoducte autoritzat en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos a l'efecte de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i l'efecte previst en l'article 107 de la Llei 34/1998, de 7 d'octubre, del Sector d'Hidrocarburs i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.   
  
IV. Publicar i notificar la present Resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i fer saber que la publicació es realitzarà igualment a l'efecte que determina l'article 59.5 de la Llei 30/1992, de 26 de novembre, de Règim JuríRELACIÓ CONCRETA I INDIVIDUALITZADA DE BÉNS I DRETS AFECTATS DEL PROJECTE  
  
Addenda III al gasoducte de transport secundari Marina Alta  
  
  
  
  
RELACIÓ CONCRETA I INDIVIDUALITZADA DE BÉNS I DRETS DESAFECTATS DEL PROJECTE  
  
Addenda III al gasoducte de transport secundari Marina Alta  
  
dic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, s'ha intentat la notificació, però esta no s'ha pogut practicar.  
  
  
  
  
  
  
\* \* \* \* \*  
  
  
RELACIÓN CONCRETA E INDIVIDUALIZADA DE BIENES Y DERECHOS AFECTADOS DEL PROYECTO  
  
Addenda III al gasoducto de transporte secundario Marina Alta  
  
  
  
  
  
RELACIÓN CONCRETA E INDIVIDUALIZADA DE BIENES Y DERECHOS DESAFECTADOS DEL PROYECTO  
  
Addenda III al gasoducto de transporte secundario Marina Alta  
  
  
  
Contra la present resolució, que no posa fi a la via administrativa, pot interposar-se recurs d'alçada davant de la secretària autonòmica d'Economia, Indústria i Comerç en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 25 d'octubre de 2011.- El director general d'Energia: Antonio Cejalvo Lapeña.